У суседнім з Глыбоцкім Лепельскім раёне таксама ёсць месца жыхарства цмока. Гэта Змееў камень, такі вялізны, што на яго можна запраста паставіць дзве машыны. Адзін мясцовы жыхар на поўным сур’ёзе расказвае про цмока, які жыве ў тым камені. Бацька гэтага мужчыны пасвіў каля яго кароў і цмока добра памятаў. Той меў выгляд чалавека, але пры патрэбе ператвараўся ў цмока. На камені шмат рытвінаў і ямак, гэта ўсё дзверы ды вокны ў цмокаў дом. Аднойчы гэты самы пастух праз акно закінуў цмоку сабаку, тая адзін раз цяўкнула ды так і знікла назаўсёды.